kardosdrur/scandi-wiki huggingface dataset:
P.E.N. Skov

Peter Elvig Nielsen Skov (6. august 1904 i Mårslet – 1. april 1987) var DSBs generaldirektør 1955-1970.

Han var søn af gårdejer Søren Skov (død 1929) og hustru Marie f. Kristensen (død 1935). Skov var trafikuddannet i DSB, idet han blev ansat som trafikelev 1920 og avancerede til trafikassistent 1926, overassistent 1934, trafikkontrollør 1938, trafikinspektør 1942, kontorchef i Generaldirektoratet 1946 og distriktschef for 2. distrikt 1954. Fra at være chef for DSBs 2. distrikt i Århus blev han udnævnt til generaldirektør. Perioden blev præget af overgangen fra damp- til dieseldrift og begyndende indførelse af fjernstyring af sikringsanlæggene. I denne periode kom også overfarten Halsskov-Knudshoved, Fugleflugtslinjen og Kalundborg-Århus-ruten. Endelig indførtes en ny generation af lyntog.

Det menes, at det var Skov, der fostrede ideen om et jernbanemuseum (i Odense).

Han var Kommandør af 1. grad af Dannebrog.

Gift 29. juni 1927 med Alice, f. 16. september 1903 i Fredericia, datter af bogtrykker Magnus Sørensen (død 1930) og hustru Elisabeth f. Mikkelsen (død 1961).

Kilder og eksterne henvisninger 
 Kraks Blå Bog 1974

Danskere i 1900-tallet
Kommandører af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
DSBs generaldirektører
Adamsæble

Adamsæble (prominentia laryngea) betegner et område på strubehovedet dannet af skjoldbruskkirtelens to sideplader som er mere fremtrædende hos mænd end hos kvinder. Adamsæblet bliver ofte mere fremtrædende hos drenge efter at de er gået igennem stemmeskiftet i puberteten.

Et stort adamsæble er ofte forbundet med en dyb stemme, men det er den nødvendigvis ikke. Dette har at gøre med at både adamsæblets størrelse og stemmeleje/placering påvirkes af størrelsen af strubehovedet. Et stort strubehoved indebærer normalt lange stemmebånd hvilket indebærer en dyb stemme.

Ordet adamsæble stammer fra historien om syndefaldet i Bibelens Første Mosebog.

Eksterne henvisninger 

Anatomi
Samtidighedskontrol

Samtidighedskontrol er inden for datalogi den styring, der skal til for at sikre, at
computerprogrammer virker korrekt når flere aktører i bred forstand skal bruge de samme
ressourser. Mekanismerne til samtidighedskontrol stilles til rådighed af computerens styresystem.

En af de typer problemer som samtidihedskontrol kan løse er mistede opdateringer. Eksempelvis kan 
to brugere åbne samme tekstfil og rette i den på samme tid. Den, der gemmer ændringerne først vil
få overskrevet sine ændringer.

Grundlæggende begreber 
Et program, der er i gang, har mindst en proces. Kommunikation mellem processer sker via
styresystemets mekanismer til interproceskommunikation. En proces har mindst en tråd,
der er den aktive del i en proces. tråde i samme proces har adgang til de samme dele af computerens
hukommelse. problematikkerne omkring samtidighedskontrol er de samme uanset om det drejer sig om
programmer, processer eller tråde, der skal have adgang til fælles ressourcer. En kritisk sektion
er en del at et program, hvor der kun må være en aktiv tråd ad gangen.

Eksempel 
To tråde A og B i et program bruger samme variabel til en beregning. Uden samtidighedskontrol kan der ske
følgende:

 A                                  B               Kommentar
 Læs X                                              A læser X. Værdien er eksempelvis 10
                                    Læs X           B læser samme værdi
 Sæt Y = X + 10                                     A beregner den nye værdi til 20
                                    Sæt Y = X – 5   B beregner den nye værdi til 5
 Sæt X = Y                                          A sætter X til 20
                                    Sæt X = Y       B sætter X til 5

Løsningen er, at gøre læsning og opdatering til en kritisk sektion. Med en kritisk sektion kan forløbet se
ud som følger:

 A                                  B               Kommentar
 Læs X                                              A læser X. Værdien er eksempelvis 10
 Sæt Y = X + 10                                     A beregner den nye værdi til 20
 Sæt X = Y                                          A sætter X til 20
                                    Læs X           B læser X. Værdien er 20
                                    Sæt Y = X – 5   B beregner den nye værdi til 15
                                    Sæt X = Y       B sætter X til 15

Den kritiske sektion gør, at ingen beregninger går tabt. Resultatet er også det samme uanset om det er A eller B,
der kommer i gang først.

Synkroniseringsprimitiver 
Der bruges en del forskellige mekanismer til etablering af kritiske sektioner. De følgende er omtrent ordnet efter
abstraktionsniveau.

 Mutex
 Semafor
 Monitor
 Atomar transaktion

Samtidighed (datalogi)
Abdoulaye Diagne-Faye

Abdoulaye Diagne-Faye (født 26. februar 1978 i Dakar) er en senegalesisk fodboldspiller. Han kan benyttes både som forsvarer og defensiv midtbanespiller.

Faye startede sin karriere i den senegalesiske klub ASEC Ndiambour, før han forlod dem til fordel for Jeanne d'Arc. Efter dette blev han købt af den franske Ligue 1-klub Lens i juli 2002. Her spillede han blandt andet med sin landsmand Papa Bouba Diop. Faye har spillet 34 landskampe for  og scoret 2 mål (pr. maj 2009).

15. august 2007 trykkede flere aviser at Faye var på vej til Newcastle United for omkring £2 millioner (ca. 23 millioner kroner). 30. august bekræftede Newcastles manager Sam Allardyce at Faye var i Newcastle for sin medicinske test, men at der fortsat genstod nogen detaljer med Bolton Wanderers. Helt på tampen af overgangsvinduet, 31. august 2007, var overgangen i hus, og Faye underskrev en treårsaftale med Newcastle United.

Det blev til en sæson i Newcatle for Faye. 15. august 2008, på dagen et år etter at rygterne begyndte at gå om at han var på vej fra Bolton Wanderers til Newcastle United, blev han klar for nyoprykkede Stoke City i Premier League. Overgangssummen lå på cirka £2,25 millioner, og han skrev under på en treårskontrakt.

Eksterne henvisninger 

Fodboldspillere fra Senegal
Fodboldspillere fra RC Lens
Fodboldspillere fra Bolton Wanderers F.C.
Fodboldspillere fra Newcastle United F.C.
Fodboldspillere fra Stoke City F.C.
Fodboldspillere fra West Ham United F.C.
Fodboldspillere fra Hull City A.F.C.
Aleksandr Popov (svømmer)

Aleksandr Vladimirovitj Popov ( ; født 16. november 1971 i Lesnoj, Sverdlovsk oblast, Sovjetunionen) er en tidligere russisk svømmer, hvis præstationer indenfor især frisvømning har givet ham en status som en af historiens bedste svømmere.

Popov vandt gennem sin karriere intet mindre end fire OL-, seks VM- og 21 EM-guldmedaljer, ligesom det blev til utallige sølv- og bronzemedaljer derudover. Han har desuden i flere omgange besiddet adskillige verdensrekorder i forskellige frisvømnings-distancer.

Eksterne henvisninger 

Svømmere fra Rusland
Personer fra Sverdlovsk oblast
Uppsala Domkirke

Uppsala Domkirke () er en svensk domkirke i fransk gotisk stil. Det er den største kirke i Skandinavien og er hovedkirke i Uppsala ærkestift. Den er 118,7 meter høj og 118,7 meter lang. Opførelsen af kirken begyndte i starten af 1270'erne, men blev midlertidigt indstillet omkring 1280, sandsynligvis på grund af pengemangel, og påbegyndt igen med Etienne de Bonneuil i 1287 som arkitekt. Endelig i 1435 blev kirken indviet. Mellem 1885-93 fandt en hård restaurering sted, ledet af Helgo Zettervall. Lange diskussioner om resultatet førte til at kirken gennemgik en konserverende restaurering i 1970'erne, ledet af Åke Porne.

En række svenske konger og andre kendte personer er begravet i kirken:
 Erik den Hellige – svensk konge i 1100-tallet.
 Gustav Vasa – svensk konge 1523-1560.
 Johan 3. – svensk konge 1568-1592.
 Carl von Linné – svensk botaniker 1707-1778.
 Nathan Söderblom – svensk ærkebiskop 1866-1931.

Galleri

Referencer

Eksterne henvisninger 

 Uppsala Domkirke – Officiel hjemmeside 

Domkirker i Sverige
Domkirke
Gravkirker
Bygninger, konstruktioner og anlæg i Uppsala län
Kroningskirker
Gotisk arkitektur i Sverige
Postbauer-Heng

Postbauer-Heng er en købstad (markt) i Landkreis Neumarkt in der Oberpfalz i Oberpfalz i den tyske delstat Bayern. Dobbeltnavnet kommer af to tidligere selvtændige kommuner Postbauer og Heng, der blev lagt sammen i forbindelse med områdereformen i 1971.

Geografi 
Postbauer-Heng ligger i den vestlige del af Oberpfalz mellem Nürnberg og Regensburg (ca. 8 km vest for Neumarkt in der Oberpfalz).

Hovedbyen Postbauer-Heng ligger ved foden af Dillberg, der med 595 m er det højeste punkt i kommunen. Dillberg danner grænse mellem Oberpfalz og Mittelfranken; Samtidig er det en del af det Europæiske vandskel.

Inddeling 
I kommunen Postbauer-Heng ligger ud over Postbauer-Heng, landsbyerne An der Heide, Brandmühle, Buch, Dillberg, Kemnath, Köstlbach, Kothmühle, Pavelsbach og Wurzhof. Den nutidige Postbauer-Heng er vokset sammen af de tidligere landsbyer Heng og Postbauer.

Nabokommuner 
Nabokommuner er (med uret fra nord) : Berg bei Neumarkt in der Oberpfalz, Neumarkt in der Oberpfalz, Berngau, Freystadt, Pyrbaum og Burgthann.

Eksterne henvisninger 

 http://www.pavelsbach.de – Homepage des Ortsteils Pavelsbach
Pyrbaum

Pyrbaum er en købstad (markt) i Landkreis Neumarkt in der Oberpfalz i Oberpfalz i den tyske delstat Bayern.

Geografi 
Pyrbaum ligger som den vestligste kommune i Regierungsbezirket Oberpfalz, sydøst for Nürnberg på en højde med et stort skovområde.
Markt Pyrbaum kaldes også „Tor zur Oberpfalz“, Porten til Oberpfalz var den første kommune i Bayern, der i forbindelse med områdereformen allerede 1. oktober 1970 gennemførte en frivillig sammenlægning af med kommunerne Seligenporten, Rengersricht og Oberhembach. Pyrbaum regnes også for den kommune i Bayern med det største sammenhængende skovområde.

Inddeling 
I kommunen ligger ud over Pyrbaum 13 landsbyer og bebyggelser:

Kultur og seværdigheder 
I landsbyen Seligenporten ligger det tidligere cistercienserkloster-Seligenporten

Eksterne henvisninger 

 Internetseite der Marktgemeinde Pyrbaum
Naldo

Ronaldo Aparecido Rodrigues (normalt bare kendt som Naldo) (født 10. september 1982 i Londrina, Brasilien) er en brasiliansk fodboldspiller, der spiller som midterforsvarer hos den tyske Bundesliga-klub FC Schalke. Han har tidligere spillet for andre tyske klubber, VfL Wolfsburg og Werder Bremen og forinden dette for Juventude i sit hjemland. Derudover startede han karrieren i RS Futebol, som han spillede for i 2002 til 2004.

I 2009 var Naldo med Werder Bremen med til at vinde den tyske pokalturnering.

Landshold 
Naldo spillede i perioden 2007-09 for Brasiliens landshold, hvor han opnåede fire kampe. Han var blandt andet en del af den trup der vandt Copa América i 2007.

Titler 
DFB-Pokal
 2009 med Werder Bremen

Eksterne henvisninger 

Fodboldspillere fra Brasilien
Fodboldspillere fra Werder Bremen
Fodboldspillere fra VfL Wolfsburg
Fodboldspillere fra FC Schalke 04
Pushing Daisies

Pushing Daisies er en amerikansk tv-serie skabt af Bryan Fuller. Serien debuterede på ABC den 3. oktober 2007.

Eksterne henvisninger 
 Pushing Daisies  officielt website (ABC)
 
 Pushing Daisies på TVSerie-Guiden.dk

Dramaserier fra USA
Amerikanske tv-serier fra 2000'erne
Tv-programmer fra American Broadcasting Company
Sebastian Boenisch

Sebastian Boenisch (født 1. februar 1987 i Gliwice, Polen) er en polskfødt tysk fodboldspiller, der spiller som venstre back. Han har gennem karrieren spillet for henholdsvis Schalke 04, Werder Bremen, Bayer Leverkusen og 1860 München.

Med Werder Bremen vandt Boenisch i 2009 den tyske pokalturnering.

Landshold 
Boenisch har tidligere spillet flere kampe på tyske U-landshold, men valgte i 2010 at stille op for Polen. I maj 2012 blev Boenisch udtaget til Polens trup til EM samme år.

Titler 
DFB-Pokal
 2009 med Werder Bremen

Eksterne henvisninger

Referencer 

Fodboldspillere fra Tyskland
Fodboldspillere fra Polen
Fodboldspillere fra FC Schalke 04
Fodboldspillere fra Werder Bremen
Fodboldspillere fra Bayer 04 Leverkusen
Deltagere ved det europæiske mesterskab i fodbold 2012
Sebastian Prödl

Sebastian Prödl (født d. 21. juni 1987) er en østrigsk tidligere professionel fodboldspiller. Han var del af Østrigs landsholds trupper til EM 2008 og EM 2016.

Klubkarriere

Sturm Graz 
Prödl begyndte sin karriere hos lokalklubben Sturm Graz, hvor han gjorde sin professionelle debut i december 2006. Han blev herefter etableret som en fast mand på holdet.

Werder Bremen 
Prödl skiftede i juni 2008 til tyske Werder Bremen. Han var i sin debutsæson del af holdet som vandt DFB-Pokal, og han spillede i finalen mod Bayer Leverkusen i en forsvarsduo med Naldo.

Efter at have tilbragt 2009-10 sæsonen som indskifter, så blev han i 2010-11 sæsonen etableret som en fast mand på holdet.

I september 2014 blev det annonceret, at Prödl ville forlade Werder ved kontraktudløb i juli 2015.

Watford 
I juni 2015 blev det annonceret, at Prödl skiftede til engelske Watford. Hans bedste sæson i England var 2016-17 sæsonen, hvor han blev kåret som årets spiller i klubben.

Efter at han havde mistet sin plads på holdet, så blev Watford og Prödl i januar 2020 enige om at opsige hans kontrakt før tid.

Udinese 
Prödl skiftede i februar 2020 til italienske Udinese. Det lykkedes ham dog aldrig at spille en kamp for klubben. Han forlod klubben ved udgangen af 2020-21 sæsonen.

I juni 2022, efter at han været uden en klub i et år, så annoncerede Prödl at han stoppede som spiller.

Landsholdskarriere

Ungdomslandshold 
Prödl har repræsenteret Østrig på flere ungdomsniveauer.

Seniorlandshold 
Prödl debuterede for Østrigs landshold den 30. maj 2007. Han var del af Østrigs trupper til EM 2008 og 2016.

Titler 
Werder Bremen

 DFB-Pokal: 1 (2008-09)
Individuelle
 Watford Sæsonens spiller: 1 (2016-17)

Referencer

Eksterne henvisninger 

 Sebastian Prödl  på Werder Bremen
 Sebastian Prödl på Fussballdaten.de

Fodboldspillere fra Østrig
Fodboldlandsholdsspillere fra Østrig
Fodboldspillere fra Sturm Graz
Fodboldspillere fra Werder Bremen
Fodboldspillere fra Watford F.C.
Fodboldspillere fra Udinese Calcio
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2016
Michael Bay

Michael Benjamin Bay (født 17. februar 1965) er en amerikansk filminstruktør, skuespiller og producer. Bay er bedst kendt for at lave dyre actionfilm med rigelige mængder af eksplosioner, såsom Transformers, Armageddon, The Rock, Pearl Harbor, Bad Boys, Bad Boys II og Transformers: Revenge of the Fallen.

Udvalgt filmografi

Instruktør

Spillefilm 
 Bad Boys (1995)
 The Rock (1996)
 Armageddon (1998)
 Pearl Harbor (2001)
 Bad Boys II (2003)
 The Island (2005)
 Transformers (2007)
 Transformers: Revenge of the Fallen (2009)
 Transformers: Dark of the Moon (2011)
 Transformers: Age of Extinction (2014)
 Teenage Mutant Ninja Turtles (2014)

Musikvideoer 
 «Jack Sparrow», TheLonelyIsland (2011)
 «There You'll Be», Faith Hill (2001)
 «Falling in Love (Is Hard on the Knees)», Aerosmith (1997)
 «Objects in the Rear View Mirror May Appear Closer Than They Are», Meat Loaf (1994)
 «Rock 'n' Roll Dreams Come True», Meat Loaf (1994)
 «I'd Do Anything for Love (but I Won't Do That)», Meat Loaf (1993)
 «You Won't See Me Cry», Wilson Phillips (1992)
 «Do It to Me», Lionel Richie (1992)
 «Love Thing», Tina Turner (1992)
 «I Touch Myself», Divinyls (1991)

Producent 
 The Texas Chainsaw Massacre (2003)
 The Amityville Horror (2005)
 The Texas Chainsaw Massacre: The Beginning (2006)
 The Hitcher (2007)
 Horsemen (2009)
 The Unborn (2009)
 Fredag den 13. (2009)
 A Nightmare On Elm Street (2010)
 I Am Number Four (2011)

Eksterne henvisninger 

 

Filminstruktører fra USA
Filmproducere fra USA
Modtagere af Golden Raspberry Awards
Birger Jørgensen

Birger Jørgensen (født 5. august 1957) er en dansk travkusk, der i 2009 som den første dansker nogensinde vandt VM for kuske.

Birger Jørgensen har gennem en lang karriere vundet mere end 8000 sejre, og han har to gange været dansk kuskemester og en enkelt gang europamester. Hans rekordliste tæller også, at han 22 gange har haft flest sejre blandt danske kuske. Han har stald i Tranbjerg syd for Århus og er især aktiv på Jysk Væddeløbsbane i Århus. 

To gange har Birger Jørgensen vundet Danmarks største travløb - Dansk Trav Derby.  

Med fem titler er Birger Jørgensen den travtræner, der har vundet DM for Travtrænere flest gange.

Noter

Eksterne henvisninger 
 Hjemmeside 

Travkuske fra Danmark
Hugo Almeida

Hugo Miguel Pereira de Almeida (normalt bare kendt som Hugo Almeida) (født 23. maj 1984 i Figueira da Foz, Portugal) er en portugisisk fodboldspiller, der spiller som angriber hos Hajduk Split i Kroatien.

Landshold 
Almeida står (pr. april 2018) noteret for 57 kampe og 19 scoringer for Portugals landshold, som han debuterede for den 18. februar 2004 i et opgør mod England. Han har efterfølgende repræsenteret sit land ved både OL i Athen 2004, EM i 2008 i Østrig og Schweiz samt VM i 2010 i Sydafrika.

Eksterne henvisninger 

Fodboldspillere fra Portugal
Fodboldspillere fra FC Porto
Fodboldspillere fra Werder Bremen
Fodboldspillere fra Beşiktaş JK
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Roberto Orci

Roberto Gaston Orci (født 20. juli 1973 i Mexico City, Mexico) er en mexikansk film- og tvproducer og manuskriptforfatter. Hans kredit inkluderer Star Trek, The Legend of Zorro, Mission: Impossible III, Transformer og Alias. Han er sammen med J.J. Abrams og Alex Kurtzman skaber af FOX succes serien Fringe.

Eksterne henvisninger 
 

Manuskriptforfattere fra Mexico
Filmproducere fra Mexico
Personer fra Mexico City
Modtagere af Golden Raspberry Awards
Peter Niemeyer

Peter Niemeyer (født 22. oktober 1983 i Hörstel, Vesttyskland) er en tysk fodboldspiller, der spiller som forsvarer/midtbanespiller hos 2. Bundesliga-klubben Darmstadt 98. Han har desuden tidligere spillet for blandt andet FC Twente og Werder Bremen.

Niemeyer var i 2009 med til at vinde den tyske pokalturnering med Werder Bremen.

Landshold 
Niemeyer har (pr. april 2018) endnu ikke optrådt for Tysklands A-landshold, men spillede mellem 2005 og 2006 seks kampe for landets U-21 hold.

Titler 
DFB-Pokal
 2009 med Werder Bremen

Referencer

Eksterne henvisninger 

Fodboldspillere fra Tyskland
Fodboldspillere fra FC Twente
Fodboldspillere fra Werder Bremen
Fodboldspillere fra Hertha BSC Berlin
Martin Harnik

Martin Harnik (født 10. juni 1987 i Hamburg, Vesttyskland) er en østrigsk fodboldspiller, der spiller som kantspiller hos den tyske Bundesliga-klub Hannover 96. Tidligere har han repræsenteret blandt andet VfB Stuttgart, Werder Bremen og Fortuna Düsseldorf.

I 2009 blev Harnik tysk pokalvinder med Werder Bremen.

Landshold 
Harnik står (pr. april 2018) noteret for 65 kampe og 15 scoringer for Østrigs landshold. Han var blandt andet en del af landets trup til EM i 2008 på hjemmebane.

Titler 
DFB-Pokal
 2009 med Werder Bremen

Eksterne henvisninger 

Fodboldspillere fra Østrig
Fodboldspillere fra Werder Bremen
Fodboldspillere fra Fortuna Düsseldorf
Fodboldspillere fra VfB Stuttgart
Personer fra Hamborg
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2016
Duško Tošić

Duško Tošić (født 19. januar 1985 i Zrenjanin, Jugoslavien) er en serbisk fodboldspiller, der spiller som venstre back hos den tyrkiske klub Beşiktaş. Tidligere har han spillet for blandt andet FC Sochaux, Portsmouth, Werder Bremen, Queens Park Rangers F.C., Real Betis samt OFK Beograd i sit hjemland.

I 2009 var Tošić med til at vinde den tyske pokalturnering med Werder Bremen.

Landshold 
Tošić har (pr. april 2018) spillet 22 kampe og scoret ét mål for Serbiens landshold, som han debuterede for den 15. november 2006 i en venskabskamp mod Norge. Han var efterfølgende en del af den serbiske trup til OL i Beijing i 2008.

Titler 
DFB-Pokal
 2009 med Werder Bremen

Eksterne henvisninger 

Fodboldspillere fra Serbien
Deltagere ved verdensmesterskabet i fodbold 2018
Fodboldspillere fra FC Sochaux-Montbéliard
Fodboldspillere fra Werder Bremen
Fodboldspillere fra Portsmouth F.C.
Fodboldspillere fra Queens Park Rangers F.C.
Fodboldspillere fra Røde Stjerne Beograd
Fodboldspillere fra OFK Beograd
Chiles socialistiske parti

Det Socialistiske Parti i Chile (spansk: Partido Socialista de Chile eller PS) er en del af den ledende koalition, kaldet Koalitionen for demokrati. Partiets historiske leder var Chiles afdøde præsident Salvador Allende, afsat af general Pinochet. Efter militærdiktaturet ledet af Pinochet vandt Ricardo Lagos valget. Han var repræsentant for Det Socialistiske Parti. Han vandt med 48,0% i første runde og blev valgt med 51,3% i anden runde. 
Socialistiske Michelle Bachelet vandt præsidentvalget i 2005. Hun er den første kvindelige præsident i Chile og Sydamerika.

Samarbejde 

Partiet samarbejdede med den socialistiske og anti-amerikanske præsident Hugo Chavez og med Bolivias socialistiske, anti-kapitalistiske præsident Evo Morales og mange andre socialistiske præsidenter i Latinamerika. 

Partiet er medlem af gruppen Sao Paulo Forum, som er en gruppe dannet af Brasiliens nye socialistiske præsident. Gruppen går ud på at samle socialistiske, kommunistiske og socialdemokratiske partier i en gruppe. Den er modstander af USA´s imperialisme.

Forbillede, og ideal samfund 

Partiet vil i starten gå efter at lave Chile til et velfærdssamfund på linje med Norge eller Sverige og til sidst at danne et demokratisk socialistisk samfund. 

De har bl.a gjort skoler, hospitaler osv. gratis for alle borgere i samfundet.

Eksterne henvisninger 

Socialistiske parti
Etableret i 1933
Koalitionen for demokrati

Koalitionen for Demokrati er en tidligere politisk koalition i Chile, der bestod fra 1988 til 2013. Koalitionen bestod af de venstreorienterede, socialistiske, socialdemokratiske og grønne partier i Chile. Koalitionen blev dannet efter ophøret af general Pinochets militærdiktatur. 

Partier under koalitionen vandt alle præsidentvalgene i Chile efter diktaturets bortfald, indtil den konservative kandidat Sebastián Piñera vandt præsidentvalget i 2010. 

Koalitionen ophørte i 2013, hvor den blev afløst af koalitionen 'Ny Majoritet' (Nueva Mayoría).

Medlemmer af koalitionen 
Partier i koalitionen var: 

 Det kristendemokratiske parti i Chile. 
 Chiles socialistiske parti
 Socialdemokratiske, radikale parti.
 Demokrati for parti (PPD)

Mange andre små venstrefløjspartier var også enten støtter eller medlemmer af koalitionen, såsom det marxistiske Den populære fællesskabs aktions gruppe og De Grønnes Parti i Chile, et grønt og øko-socialistisk parti.

Politiske partier i Chile
Etableret i 1988
Ophørt i 2013
Det kristendemokratiske parti i Chile

Det Kristendemokratiske Parti i Chile [spansk: Partido Demócrata Cristiano (PDC)) er et kristendemokratisk og socialdemokratisk parti i Chile. 

Partiet er med i den ledende koalition i Chile, Koalitionen for demokrati"

Eksterne henvisninger 

Politiske partier i Chile
Socialdemokratiske, radikale parti

Det Socialdemokratiske, radikale parti (Partido Radical Socialdemócrata) er et socialdemokratisk parti i Chile. 

Partiet er med i den ledende koalition i Chile, kaldet Koalitionen for demokrati.

Partiet er medlem af Socialistisk Internationale.

Baggrund
Partido Radical (Det Radikale Parti) blev dannet i 1863. I 1971 dannede en  Allende-kritisk udbrydergruppe midterpartiet  Partido de Izquierda Radical (Det radikale Venstreparti). Udbryderpartiet skiftede navn til Partido Social Democracia de Chile (PSD), (Chiles Socialdemokratiske Parti) i august 1973. 

I 1994 blev de to partier genforenet under det nuværende navn.  Partiet anser sig selv for at være arvtager til den historiske chilenske radikalisme. 

Partiets ungdomsorganisation Juventud Radical de Chile (JR) (Radikal Ungdom i Chile)  blev dannet den 17. december 1917. 

Politiske partier i Chile
Etableret i 1863